**projektas**

**reg. Nr. T-16**

**2.20. darbotvarkės klausimas**

**Pasvalio rajono savivaldybės taryba**

|  |
| --- |
| sprendimas**DĖL PALYDĖJIMO PASLAUGOS JAUNUOLIAMS ORGANIZAVIMO IR TEIKIMO PASVALIO RAJONO SAVIVALDYBĖJE TVARKOS APRAŠO PATVIRTINIMO** |
| 2022 m. vasario d. | Nr. | T1- |
| Pasvalys |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos socialinių paslaugų įstatymo 13 straipsnio 1 dalimi, 4 dalies 9 punktu, Socialinių paslaugų katalogo, patvirtinto Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“ (Lietuvos Respublikos socialinės apsaugos ir darbo ministro 2019 m. gegužės 22 d. įsakymo Nr. A1-290 redakcija) (su visais aktualiais pakeitimais), 8.10 papunkčiu, Pasvalio rajono savivaldybės taryba nusprendžia:

1. Patvirtinti Palydėjimo paslaugos jaunuoliams organizavimo ir teikimo Pasvalio rajono savivaldybėje tvarkos aprašą (pridedama).

 2. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto tinklalapyje www.pasvalys.lt.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Gintautas Gegužinskas

Parengė

Socialinės paramos ir sveikatos skyriaus

vyriausioji specialistė

Danguolė Bronislava Brazdžionienė

2022-01-24, tel. 861060408

Suderinta DVS Nr. RTS-108

 PATVIRTINTA

Pasvalio rajono savivaldybės tarybos

 2022 m. vasario d. sprendimas Nr. T1-

**PALYDĖJIMO PASLAUGOS JAUNUOLIAMS ORGANIZAVIMO IR TEIKIMO PASVALIO RAJONO SAVIVALDYBĖJE TVARKOS APRAŠAS**

**I SKYRIUS**

**BENDROSIOS NUOSTATOS**

1. Palydėjimo paslaugos jaunuoliams organizavimo ir teikimo Pasvalio rajono savivaldybėje tvarkos aprašas (toliau – Tvarkos aprašas) nustato palydėjimo paslaugos jaunuoliams (toliau – palydėjimo paslauga) tikslus, principus, teikimo tvarką bei etapus, atvejo vadybininko veiklą ir paslaugos teikimą bei finansavimą.

2. Tvarkos apraše vartojamos sąvokos:

2.1. **Jaunuolis, kuriam teikiama palydėjimo paslauga**:

2.1.1. likę be tėvų globos vaikai (nuo 16 m.), kuriems teikiama globa (rūpyba) socialinės globos įstaigoje;

2.1.2. socialinę riziką patiriantys vaikai (nuo 16 m.);

2.1.3. vaikai (nuo 16 m.), kurie gyvena socialinę riziką patiriančiose šeimose;

2.1.4. sulaukę pilnametystės asmenys (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose.

2.2. **Palydėjimo paslauga su apgyvendinimu** – tai socialinės priežiūros paslauga, suteikiant gyvenamąją vietą jaunuoliui, derinant tai su individualia atvejo vadybininko pagalba ir kitomis paslaugomis, padedančiomis ugdyti ir palaikyti jaunuolio socialinius ir savarankiško gyvenimo įgūdžius, siekiant visapusiško jo savarankiškumo ir integracijos į visuomenę.

2.3. A**tvejo vadybininkas** – socialinis darbuotojas, taikantis atvejo vadybos metodą palydėjimo paslaugoje, siekiantis optimalaus asmens socialinio funkcionavimo visuomenėje ir koordinuojantis palydėjimo paslaugos atvejo vadybos procesą.

2.4**. Palydėjimo paslaugos teikėjai** – akredituota socialinių paslaugų įstaiga.

2.5. S**avarankiško gyvenimo planas (toliau − SGP)** – socialinių ir psichologinių poveikio priemonių visuma, užtikrinanti kokybišką reikalingų paslaugų organizavimą ir teikimą jaunuoliams, siekiant jų sėkmingos integracijos visuomenėje.

3. Kitos Tvarkos apraše vartojamos sąvokos atitinka Lietuvos Respublikos socialinių paslaugų įstatyme, Lietuvos Respublikos vaiko teisių apsaugos pagrindų įstatyme, Lietuvos Respublikos jaunimo politikos pagrindų įstatyme, Lietuvos Respublikos Vyriausybės nutarimu patvirtintuose Vaiko globos (rūpybos) organizavimo nuostatuose, Lietuvos Respublikos socialinės apsaugos ir darbo ministro patvirtintame Socialinių paslaugų kataloge vartojamas sąvokas.

4. Pasvalio rajono savivaldybė (toliau – Savivaldybė), įgyvendindama Lietuvos Respublikos jaunimo politikos pagrindų įstatymo bei Lietuvos Respublikos vietos savivaldos įstatymo nuostatas dėl jaunimo politikos, turi užtikrinti palydėjimo paslaugų teikimą Savivaldybės teritorijoje gyvenantiems mažiau galimybių turintiems jaunuoliams.

**II SKYRIUS**

**PALYDĖJIMO PASLAUGOS JAUNUOLIAMS ORGANIZAVIMO IR TEIKIMO TVARKA**

5. Prašymą-paraišką socialinėms paslaugoms gauti SP-8 formą (toliau – Prašymas), patvirtintą Lietuvos Respublikos socialinės apsaugos ir darbo ministro 2005 m. birželio 27 d. įsakymo Nr. A1-183 „Dėl kai kurių socialinei paramai gauti reikalingų formų patvirtinimo“ (su visais aktualiais pakeitimais) (toliau – Lietuvos Respublikos socialinės apsaugos ir darbo ministro įsakymas), dėl palydėjimo paslaugos, pasirinkdamas akredituotą socialinių paslaugų įstaigą, gali pateikti:

5.1. jaunuolio tėvai, kiti jo įstatyminiai atstovai;

5.2. atvejo vadybininkas, dirbantis su riziką patiriančiomis šeimomis, kuriose nėra užtikrinamas jaunuolių savarankiškumo ugdymas;

5.3. jaunuolis, sulaukęs 18 metų;

5.4. socialinės globos įstaiga (toliau – Globos įstaiga), nurodydama jaunuolį, sulaukusį 16 metų.

6. Dėl palydėjimo paslaugos skyrimo Prašymas (išskyrus Globos įstaigoje gyvenančio jaunuolio) pateikiamas Savivaldybės administracijos seniūnijai pagal asmens, kuriam reikia palydėjimo paslaugų, gyvenamąją vietą, seniūnijos socialinio darbo organizatoriui. Globos įstaigoje gyvenančio jaunuolio Prašymas pateikiamas Globos įstaigai.

7. Jaunuolio, gyvenančio šeimoje ir pageidaujančio gauti palydėjimo paslaugas, socialinių paslaugų poreikį nustato Savivaldybės administracijos seniūnijos socialinio darbo organizatoriai. Globos įstaigoje gyvenančio jaunuolio, pageidaujančio gauti palydėjimo paslaugas, socialinių paslaugų poreikį nustato Globos įstaigos socialinis darbuotojas.

8. Palydėjimo paslaugas gaunantiems jaunuoliams paslaugų teikimo laikotarpiu įstaigoje, socialinių paslaugų poreikį nustato socialinių paslaugų įstaigų (toliau – įstaigų) vadovų įgalioti socialiniai darbuotojai.

9. Savivaldybės administracijos seniūnijos socialinio darbo organizatoriai, įstaigų socialiniai darbuotojai asmens (šeimos) socialinių paslaugų poreikį nustato užpildydami Asmens (šeimos) socialinių paslaugų poreikio vertinimo formą, patvirtintą Lietuvos Respublikos socialinės apsaugos ir darbo ministro įsakymu ( (toliau – poreikio vertinimo anketa).

10.Prašymus, pridedamus dokumentus ir užpildytas poreikio vertinimo anketas Savivaldybės administracijos seniūnijos socialinio darbo organizatorius, įstaigos socialinis darbuotojas pateikia Savivaldybės administracijos Socialinės paramos ir sveikatos skyriaus (toliau – Skyriaus) specialistui. Skyriaus specialistas registruoja Prašymus Socialinės paramos šeimai informacinėje sistemoje (toliau – SPIS).

11. Vadovaudamasis Savivaldybės administracijos seniūnijos socialinio darbo organizatoriaus, įstaigos socialinio darbuotojo siūlymu, nurodytu poreikio vertinimo anketoje, sprendimą dėl palydėjimo paslaugos skyrimo / nutraukimo priima Savivaldybės administracijos direktoriaus įgaliotas asmuo – Skyriaus vedėjas, užpildydamas Sprendimo dėl socialinių paslaugų asmeniui (šeimai) skyrimo SP-9 formą, patvirtintą Lietuvos Respublikos socialinės apsaugos ir darbo ministro įsakymu.

12. Sprendimo dėl palydėjimo paslaugos skyrimo / nutraukimo patvirtinta kopija per 3 darbo dienas nuo jo priėmimo dienos įteikiama (išsiunčiama) jaunuoliui ir paslaugų teikėjui. Sprendimo originalas įsegamas į bylą, saugomą Skyriuje.

13. Palydėjimo paslaugą su apgyvendinimu ar asmens namuose organizuoja įstaigos direktoriaus paskirtas atsakingas darbuotojas.

14. Įstaigos atsakingas darbuotojas, gavęs dokumentus, sudaro paslaugų gavėjo bylą, kuri yra saugoma įstaigoje.

15. Įstaiga jaunuoliui palydėjimo paslaugas pradeda teikti po sprendimo gavimo ir pasirašius Paslaugų teikimo sutartį (toliau – Sutartis).

16. Sutarties formą, kurioje turi būti nustatyti šalių įsipareigojimai, teisės ir pareigos bei sutarties nutraukimo sąlygos, tvirtina įstaigos direktorius.

17. Sutartį su nepilnamečiu jaunuoliu pasirašo jaunuolis, jo atstovas pagal įstatymą ir įstaigos direktorius ar jo įgaliotas darbuotojas.

18. Sutartį su jaunuoliu, kuriam sukako 18 metų, pasirašo jaunuolis ir įstaigos direktorius ar jo įgaliotas darbuotojas.

19. Įstaiga, teikianti palydėjimo paslaugą su apgyvendinimu, turi turėti:

19.1. kiekvienam paslaugos gavėjui įrengtą gyvenamąją patalpą (atskirą kambarį). Vienoje gyvenamojoje patalpoje (kambaryje), jei paslaugos gavėjai yra asmenys (ne šeimos) be šeimos narių ir jei jie sutinka, gali gyventi ne daugiau kaip du asmenys;

19.2. įstaigoje turi būti įrengta bent viena virtuvė;

19.3. įstaigoje turi būti įrengta bent viena higienos patalpa.

**III SKYRIUS**

**PALYDĖJIMO PASLAUGOS JAUNUOLIAMS ATVEJO VADYBOS PROCESAS**

20. Palydėjimo paslaugos tikslas – užtikrinti, kad visiems mažiau galimybių turintiems 16–24 metų jaunuoliams būtų prieinama ir suteikiama reikalinga konsultacinė, psichosocialinė ir kita pagalba bei tikslinės paslaugos, siekiant šių jaunuolių sėkmingos adaptacijos bendruomenėje, pereinant į savarankišką gyvenimą.

21. Palydėjimo paslaugos procesą sudaro: jaunuolio individualių poreikių, jo socialinės aplinkos ir galimų pagalbos šaltinių įvertinimas, savarankiško gyvenimo plano (toliau – SGP) sudarymas ir tikslinimas, įgyvendinimas, koordinuojant bei nuolat vertinant teikiamas paslaugas bei kitą pagalbą, paslaugų, reikalingų kompleksiškam jaunuolio problemų sprendimui, prieinamumo užtikrinimas, jaunuolio palaikymas ir situacijos pokyčio stebėjimas (monitoringas), paslaugos teikimo užbaigimas bei įvertinimas.

22. Palydėjimo paslauga teikiama atvejo vadybos metodu, kai su kiekvienu jaunuoliu individualiai dirba socialinis darbuotojas-atvejo vadybininkas, koordinuojantis palydėjimo paslaugos atvejo vadybos procesą.

23. SGP sudarymo metu identifikuojami jaunuolio poreikiai, susiję su reikalinga rūpyba, sveikatos priežiūra, ugdymu, lavinimu, technine ir metodine pagalba, parenkamos poreikiams tenkinti reikalingos priemonės, pagalbos būdai, reikiamų specialistų komanda. Taip siekiama maksimaliai patenkinti kokybišką palydėjimo paslaugos poreikį konkrečiu atveju. Plane numatomas jaunuoliui priklausančios kitų įstaigų teikiamos pagalbos koordinavimas. SGP sudaromas, atsižvelgiant į jaunuolio savarankiškumo lygį bei nustatytus individualius poreikius, įtraukiant visus galimus paslaugos teikimo dalyvius.

24. SGP numatomi paslaugos tikslai, uždaviniai, etapai ir priemonės tikslams pasiekti, jaunuoliui reikalingos paslaugos, siekiami rezultatai, pagalbos būdai ir vykdymo terminai.

25. Palydėjimo paslauga teikiama, iki jaunuoliui sukaks 24 metai:

25.1 likusiems be tėvų globos vaikams (nuo 16 m.), kuriems teikiama globa (rūpyba) socialinės globos įstaigoje:

25.1.1. jei teikiama ir apgyvendinimo paslauga, pagalba teikiama ne mažiau nei 10 val. per parą;

25.1.2. jei apgyvendinimo paslauga neteikiama, pagalba teikiama pagal poreikį;

25.2. socialinę riziką patiriantiems vaikams (nuo 16 m.), vaikams (nuo 16 m.), kurie gyvena socialinę riziką patiriančiose šeimose, pagalba teikiama nuo 1 iki 10 val. per savaitę;

25.3. sulaukusiems pilnametystės asmenims (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose (tiek teikiant kartu su apgyvendinimo paslauga ar be jos) pagalba teikiama nuo 1 iki 10 val. per savaitę.

26. Palydėjimo paslaugos sudėtis: informavimas, konsultavimas, bendravimas, tarpininkavimas, psichologinės ir psichoterapinės pagalbos organizavimas, kasdienio gyvenimo įgūdžių ugdymas ir palaikymas (tvarkant pinigų apskaitą, perkant reikalingas prekes, paslaugas ir mokant mokesčius, planuojant ir atliekant namų ruošos darbus ir pan.), socialinių įgūdžių ugdymas, palaikymas ir (ar) atkūrimas, darbo įgūdžių ugdymas, apgyvendinimas savarankiško gyvenimo namuose ar apsaugotame būste, kitos paslaugos.

**IV SKYRIUS**

**PALYDĖJIMO PASLAUGOS JAUNUOLIAMS FINANSAVIMAS**

27. Palydėjimo paslaugos finansuojamos iš Savivaldybės biudžeto lėšų, skirtų socialinėms paslaugoms finansuoti, ir iš valstybės biudžeto specialių tikslinių dotacijų savivaldybių biudžetams, skirtų globos (rūpybos) išmokoms, išmokoms vaikams mokėti.

28. Palydėjimo paslauga jaunuoliams teikiama nemokamai.

**V SKYRIUS**

**BAIGIAMOSIOS NUOSTATOS**

29. Jaunuolis ar jo įstatyminis atstovas privalo teikti socialiniams darbuotojams informaciją, susijusią su jaunuolio socialinių paslaugų poreikio vertinimu. Jaunuolis ar įstatyminis atstovas atsako už pateikiamų vertinti duomenų tikrumą bei informacijos teisingumą.

30. Jaunuolis turi teisę į informacijos ir dokumentų apie asmenį konfidencialumą.

31.Visi kilę klausimai ar ginčai sprendžiami Lietuvos Respublikos teisės aktų nustatyta tvarka.

32. Šio Tvarkos aprašo kontrolę vykdo Skyrius.

Pasvalio rajono savivaldybės tarybai

**AIŠKINAMASIS RAŠTAS**

**DĖL PALYDĖJIMO PASLAUGOS JAUNUOLIAMS ORGANIZAVIMO IR TEIKIMO PASVALIO RAJONO SAVIVALDYBĖJE TVARKOS APRAŠO PATVIRTINIMO**

**2022-01-24**

Pasvalys

**1. Sprendimo projekto rengimo pagrindas.**

Lietuvos Respublikos socialinių paslaugų įstatymo (toliau – Įstatymas) 13 str. 1 d. numato, kad savivaldybės atsako už socialinių paslaugų teikimo savo teritorijos gyventojams užtikrinimą planuodama ir organizuodama socialines paslaugas, kontroliuodama bendrųjų socialinių paslaugų ir socialinės priežiūros kokybę. Taip pat šiuo įstatymu buvo įteisintas socialinės priežiūros akreditavimas ir nustatyta, kad nuo 2022 m. sausio 1 d. teikiama tik akredituota socialinė priežiūra. Socialinių paslaugų kataloge patvirtinta nauja socialinės priežiūros paslauga – palydėjimo paslauga jaunuoliams. Administracijos direktoriaus 2021 m. gruodžio 30 d. įsakymu Nr. DV-828 ir 2021 m. gruodžio 28 d. įsakymu DV-814 teisė teikti akredituotą socialinę priežiūrą šiai paslaugai (palydėjimo paslauga jaunuoliams) suteikta asociacijai „Pasvalio šeimos gerovės centras“ ir Pasvalio rajono Grūžių vaikų globos namams.

**2**. **Sprendimo projekto tikslai ir uždaviniai:**

Patvirtinti Palydėjimo paslaugos jaunuoliams organizavimo ir teikimo Pasvalio rajono savivaldybėje tvarkos aprašą, kad palydėjimo paslaugą gautų:

- likę be tėvų globos vaikai (nuo 16 m.), kuriems teikiama globa (rūpyba) socialinės globos įstaigoje,

- socialinę riziką patiriantys vaikai (nuo 16 m.),

- vaikai (nuo 16 m.), kurie gyvena socialinę riziką patiriančiose šeimose,

- sulaukę pilnametystės asmenys (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose

**3. Kokios siūlomos naujos teisinio reguliavimo nuostatos ir kokių rezultatų laukiama:**

Patvirtinus Palydėjimo paslaugos jaunuoliams organizavimo ir teikimo Pasvalio rajono savivaldybėje tvarkos aprašą, būtų teikiama visumą tarpusavyje susijusių paslaugų ir (ar) priemonių, kuriomis siekiama padėti palydėjimo paslaugos jaunuoliams gavėjams prisitaikyti prie socialinės aplinkos, ugdyti jų gebėjimus spręsti kylančias socialines ir kitas problemas, t. y. palengvinti palydėjimo paslaugos jaunuoliams gavėjų socialinę integraciją bendruomenėje.

**4. Skaičiavimai, išlaidų sąmatos, finansavimo šaltiniai**:

Ši paslauga būtų finansuojama iš savivaldybės ir valstybės biudžetų, patvirtinus paslaugos kainą.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimą neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų – kas ir kada juos turėtų priimti:**

Socialinės paramos ir sveikatos skyriusturi parengti teisės aktą su paslaugos kainos apskaičiavimu ir numatytą kainą teikti tvirtinti Savivaldybės tarybai.

**7. Sprendimo projekto antikorupcinis vertinimas.** Atliktas.

**8. Sprendimo projekto iniciatoriai.** Savivaldybės administracijos Socialinės paramos ir sveikatos skyrius. A**tsakingas už sprendimo vykdymo kontrolę asmuo –** Skyriaus vedėja Ramutė Ožalinskienė

Vyriausioji specialistė Danguolė Bronislava Brazdžionienė